
Для падрыхтоўкі да ўрокаў і пазакласнай дзейнасці, а таксама для працы на ўроках беларускай мовы і літаратуры зручна выкарыстоўваць наступныя платформы і сэрвісы, улічваючы іх функцыянальныя асаблівасці:
	Сэрвіс
	Прызначэнне ў педагагічнай практыцы
	Асаблівасці выкарыстання

	ChatGPT

	Генерацыя тэкстаў, сцэнарыяў урокаў, мерапрыемстваў, ідэй для творчых работ, дыялогаў.
	Добры інструмент для мадэлявання сітуацый і стварэння разнастайных заданняў. Патрабуе дакладных промтаў для стварэння якасных “прадуктаў”.

	Deepseek
	Аналіз тэкстаў, напісанне планаў-канспектаў урокаў, рознаўзроўневых заданняў, сцэнарыяў пазакласных мерапрыемстваў і г.д.
	Можа выкарыстоўвацца для глыбокага аналізу структуры твораў або стварэння інтэрактыўных заданняў.

	Copilot
	Пошук інфармацыі з праверкай крыніц, інтэграцыя з офіснымі праграмамі.
	Зручны для хуткага пошуку актуальных матэрыялаў, візуалізацыі дадзеных і стварэння ілюстрацый.

	Gemini
Notebook
	Аналіз канкрэтных дакументаў і тэкстаў (напрыклад, мастацкіх і навуковых тэкстаў, мастацкіх твораў).
	Найбольш эфектыўны для літаратуры: дазваляе загрузіць тэкст твора і задаваць пытанні менавіта па гэтай крыніцы, мінімізуючы выдумкі (галюцынацыі). Стварае прэзентацыі, ментальныя карты, аўдыя- і відэакантэнт, флэш-карты на аснове загружаных крыніц, таму “галюцынацый” мінімальныя. 

	Qwen
	Шматмоўная мадэль з добрай падтрымкай розных моў, уключаючы беларускую.
	Эфектыўны для генерацыі тэкстаў, перакладу, аналізу літаратурных твораў. Можа працаваць з доўгімі тэкстамі і даваць разгорнутыя адказы на беларускай мове.

	Canva (AI інструменты)
	Стварэнне візуальных матэрыялаў: інфаграфікі, прэзентацый, постараў, ілюстрацый.
	Magic Write – генерацыя тэкстаў; Magic Design – стварэнне дызайну; Text-to-Image – генерацыя выяў па апісанні. Ідэальна для стварэння рабочых лістоў, візуалізацыі вобразаў герояў.

	Gamma
Kimi
	Хуткае стварэнне прэзентацый, дакументаў і вэб-старонак з дапамогай AI. Аналіз канкрэтных дакументаў і тэкстаў у Kimi.
	Дастаткова ўвесці тэму Gamma,  Kimi аўтаматычна створыць структуру, падбярэ дызайн. Беларуская мова падтрымліваецца.



AI НА ЎРОКУ: ЭФЕКТЫЎНЫЯ ПРЫЁМЫ І РАШЭННІ
📚 БЕЛАРУСКАЯ МОВА
4.1 Жывая граматыка (V-VII класы)
Праблема: Правілы сухія, практыкаванні састарэлі. Рашэнне: AІ як генератар кантэксту.
🛠 Прыём «Граматычны дэтэктыў» Інструмент: ChatGPT / Qwen 
Заданне: Вучні павінны знайсці памылкі ў тэксце, наўмысна згенераваным AІ з парушэннямі. 
Промпт для настаўніка: «Ты настаўнік беларускай мовы. Ствары тэкст на беларускай мове аб’ёмам 100 слоў на тэму “Вясна ў горадзе”. Уключы ў яго 5 наўмысных арфаграфічных памылак (напрыклад, правапіс не/ні з назоўнікамі, прыметнікамі, правапіса у/ў) і 2-3 пунктуацыйныя. Не пазначай іх. Тэкст павінен выглядаць натуральна. Заданне для 6 класа» (Дадатак 1). 
🛠 Прыём «Слоўнікавы канструктар» Інструмент: DeepSeek / NotebookLM
Заданне: Стварэнне індывідуальных карт слоў для запамінання. 
Промпт для DeepSeek: «Ты мовазнаўца. Ствары табліцу для вывучэння фразеалагізмаў па тэме […]. Калонкі: Фразеалагізм/ Значэнне/ Прыклад сказа. Запоўні 10 радкоў». NotebookLM патрабуе загрузкі файла, на аснове якога будзе створана (Дадатак 2). 
4.2 Стылістыка і развіццё маўлення (8-11 класы)
Праблема: Шаблоннасць сачыненняў, беднасць лексікі. Рашэнне: AІ як рэдактар і суаўтар.
🛠 Прыём «Трансфармацыя стылю» Інструмент: Qwen / ChatGPT 
Заданне: Адзін і той жа змест перадаць рознымі стылямі. 
Промпт: «Ты вучань 10 класа. Вазьмі навіну “Вучні 10 класа правялі суботнік”. Перапішы яе ў трох стылях: 1) Афіцыйна-дзелавы (для справаздачы), 2) Публіцыстычны (для школьнай газеты), 3) Мастацкі (з выкарыстаннем эпітэтаў і метафар). Вылучы адрозненні ў лексіцы» (Дадатак 3).
🛠 Прыём «Рэдактарскае крэсла» Інструмент: Copilot 
Заданне: Вучань піша сачыненне, AІ дае парады па паляпшэнні (не перапісвае!). Промпт: «Я напісаў уступ да сачынення. Прааналізуй яго і дай 3 парады, як зрабіць яго больш пераканаўчым, не перапісваючы тэкст цалкам. Звярні ўвагу на лагічныя сувязі» (Дадатак 4).
🛠 Прыём «Крэсла ілюстратара» Інструмент: Copilot
Заданне: Вучню неабходна стварыць ілюстрацыю да эпізода твора, зрабіць малюнак фразеалагізма і г.д.. 
Напрыклад, стварыць ілюстрацыю фразеалагізма “заводзіць катрынку”. Copilot дапамагае як на этапе ставарэння ідэі, так і зрабіць саму ілюстрацыю (Дадатак 5). 
📚 ЛІТАРАТУРНАЯ МАЙСТЭРНЯ: БЕЛАРУСКАЯ ЛІТАРАТУРА
4.3 Пагружэнне ў тэкст 
Праблема: Вучні не чытаюць твораў, губляюцца ў сюжэце. Рашэнне: Інтэрактыўнае ўзаемадзеянне з кнігай.
🛠 Прыём «Інтэрв’ю з героем» Інструмент: DeepSeek 
Заданне: Вядзенне дыялогу з персанажам. 
Промпт: «Ты Міця Бокуць з апавядання Г. Далідовіча “Страта”. Адказвай на пытанні вучняў 5 класа ад яго імя. Выкарыстоўвай лексіку зразумелую для пяцікласнікаў. Твая мэта –  расказаць пра сваё сяброўства са Стасем» (Дадатак 6).
🛠 Прыём «Візуалізацыя вобраза» Інструмент: Copilot 
Заданне: Стварэнне ілюстрацыі па апісанні з тэксту. 
[image: ]Промпт: «Ствары выяву па апісанні замка з паэмы Я. Купалы “Курган”. Атмасфера: туман, старажытнасць, месяц. Стыль: рэалізм з элементамі містыкі» Метадычнае заўвага: Абавязкова параўнайце выяву AІ з тэкстам. Што мастак (AІ) зразумеў правільна, а што сказіў? (Дадатак 7)
4.4 Глыбокі аналіз і даследаванне (IX–XI класы)
Праблема: фармальны аналіз, адсутнасць уласнай думкі. Рашэнне: AІ як аналітычны памочнік.
🛠 Прыём «Размова з кнігай» Інструмент: NotebookLM ці Qwen 
Заданне: Загрузка поўнага тэксту твора (напрыклад, рамана у вершах Ніла Гілевіча «Родныя дзеці») і генерацыя пытанняў. 
Дзеянне: Настаўнік загружае PDF з творам у NotebookLM. Запыт: «Якую ролю адыгрываюць «Ненаежцы» ў маральным канфлікце твора?» Вучні абмяркоўваюць пытанні ў групах, выкарыстоўваючы цытаты, знойдзеныя AІ. (Дадатак 8)
🛠 Прыём «Параўнальны аналіз герояў» (работа з творамі вялікага памеру) Інструмент: Kimi 
Заданне: Праца з раманам вялікага аб’ёму.
Промпт: «Прааналізуй раман І. Мележа “Людзі на балоце”. Ствары храналогію асноўных падзей жыцця Ганны і Васіля. Вылучы ключавыя моманты, якія змянілі іх лёс» (Дадатак 9)
Перавага: Kimi добра трымае доўгі кантэкст і не губляе нітку сюжэта на вялікіх адлегласцях тэксту.
🛠 Прыём «Крытык і абаронца» Інструмент: DeepSeek Заданне: Развіццё крытычнага мыслення. 
Промпт: «Напішы эсэ-разважанне на тэму “Ці актуальны сёння словы Францішка Багушэвіча пра ролю роднай мовы (паводле прадмоў да яго зборнікаў “Дудка беларуская” і “Смык беларускі”)?” Выкарыстай цытаты з прадмоў, каб аргументы былі больш пераканаўчымі. Затым напішы контраргументы да гэтага эсэ. Вучні павінны вызначыць, які бок больш пераканаўчы і чаму».
Заўвага! Абавязкова прымацоўваем дакументы з прадмовай, інакш вялікая рызыка “галюцынацый” сеткі.

5. Стварэнне прэзентацый з Kimi, Gamma:
Перавагі:
· Хуткасць стварэння (5-7 хвілін) паводле файла і без яго.
· Аўтаматычны падбор дызайну.
· Магчымасць экспарту ў PDF, PPT.
· Інтэрактыўны рэжым паказу.
Промт у Kimi: “Ты настаўнік-метадыст. Ствары прэзентацыю па дакуменце (загружаеце файл)” (Дадатак 10) 
Як выкарыстоўваць на ўроку:
1. Настаўнік генерыруе некалькі варыянтаў ілюстацый да твора
2. Вучні аналізуюць, якая выява лепш адпавядае тэксту
3. Вучні самі ствараюць промты для AI на аснове тэксту твора
4. Параўнанне: "Як ты ўяўляў героя" vs "Як убачыў AI"
Прыклады ілюстрацый у СКАРБОНЦЫ – ІЛЮСТРАЦЫІ.

7. Сферы прымянення AI на ўроках беларускай мовы і літаратуры
7.1 Планаванне і арганізацыя вучэбнага працэсу
· Распрацоўка планаў-канспектаў: Выкарыстанне AI для генерацыі структуры ўрока, падбору прыёмаў і метадаў (СКАРБОНКА – ДЫДАКТЫЧНЫЯ МАТЭРЫЯЛЫ).
· Стварэнне дыдактычных матэрыялаў: Генерацыя рабочых лістоў, інтэлект-карт, сцэнарыяў пазакласных мерапрыемстваў.
· Адаптацыя матэрыялаў: Змена складанасці тэкстаў пад узровень канкрэтнага класа або вучняў з ААП.
7.2 Работа з тэкстам і моўны аналіз
· Моўныя трэнажоры: Стварэнне дыялогаў для фарміравання маўленчай культуры.
· Граматычны аналіз: Праверка тэкстаў на наяўнасць памылак, генерацыя прыкладаў на пэўнае правіла.
· Трансфармацыя тэксту: Скарачэнне (сціслы пераказ), сістэматызацыя, змена стылю.
7.3 Літаратурная адукацыя і аналіз твораў
· Характарыстыка герояў: Выкарыстанне NotebookLM для загрузкі тэксту твора і атрымання аналітычнай характарыстыкі.
· Інтэрпрэтацыя твораў: Мадэляванне альтэрнатыўных працягаў і варыянтаў сюжэта.
· Кантэкстуалізацыя: Пошук інфармацыі пра эпоху, літаратурны напрамак.
7.4 Кантроль і ацэньванне ведаў
· Генерацыя тэстаў: Стварэнне заданняў розных узроўняў.
· Зваротная сувязь: Генерацыя шаблонных водгукаў.
· Падрыхтоўка да ЦЭ/экзаменаў: Стварэнне трэніровачных блокаў.
7.5 Дыферэнцыяцыя і індывідуалізацыя навучання
AI дазваляе хутка ствараць варыятыўныя заданні для аднаго класа:
· Узровень 1 (Базавы): Заданні на ўзнаўленне ведаў, працу з тэрмінамі.
· Узровень 2 (Сярэдні): Заданні на аналіз і параўнанне.
· Узровень 3 (Высокі): Творчыя і даследчыя задачы.
8. Крытэрыі выбару AI-сэрвісаў для школы
Пры падборы інструментаў для ўласнай практыкі звяртайце ўвагу на:
1. Моўная падтрымка: Карэктнасць разумення і генерацыі на беларускай і рускай мовах.
2. Даступнасць: Наяўнасць бясплатнага тарыфу або пробнага перыяду.
3. Бяспека: Наяўнасць кантэнтнай фільтрацыі.
4. Функцыянальнасць: Магчымасць імпарту/экспарту дадзеных.

Інтэграцыя штучнага інтэлекту ў выкладанне беларускай мовы і літаратуры адкрывае новыя магчымасці для персаналізацыі навучання і павышэння матывацыі вучняў. Сучасныя сэрвісы (ChatGPT, Qwen, Canva, Gamma, Notebook, Copilot) дазваляюць:
· Эканоміць час на падрыхтоўку дыдактычных матэрыялаў
· Ствараць індывідуалізаваныя заданні для розных узроўняў
· Візуалізаваць літаратурныя вобразы
· Развіваць крытычнае мысленне вучняў праз працу з некалькімі крыніцамі
· Уводзіць сучасныя фарматы (Instagram-профілі, падкасты, інтэрактыўныя прэзентацыі)
Аднак ключавым фактарам поспеху застаецца прафесійная кампетэнтнасць настаўніка, яго здольнасць крытычна ацэньваць згенераваны кантэнт і этычна выкарыстоўваць тэхналогіі. AI – гэта памочнік, які бярэ на сябе руціну, каб настаўнік мог засяродзіцца на выхаванні і развіцці асобы вучня.

